Nyílt nap

2016. 03. 19.

 2016. 03. 19-én nyílt napot tartottunk iskolánkban. Az idén is szép számmal látogattak el hozzánk a szülők és kíváncsian figyelték gyermekeik és a pedagógusok munkáját.

 A cél ezen a napon, hogy a szülők betekintést nyerjenek iskolánk dolgos hétköznapjaiba, meggyőződhessenek gyermekeik tudásáról, a pedagógusok módszereiről.

 Összesen 23 óra került megtartásra, ez osztályonként 3 tanítási órát jelent (kivéve a legkisebbeknél, ahol érthető módon a 3. órában szülői megbeszélést tartottak), minden osztályban lehetőség nyílt egy rövidke kis megbeszélésre az iskolabusz indulásáig.

 A pozitív visszajelzésekből ítélve, kollégáim nevében is elmondhatom, hogy az órák igazán jól sikerültek, tele munkával, de nagyon jó hangulatban teltek. Azt gondolom, hogy diák, szülő és tanár is elégedetten távozhatott.

 Ezúton is szeretném megköszönni diákjainknak és kollégáimnak is a lelkiismeretes és kitartó munkájukat és nem utolsó sorban a szülőknek a részvételüket és pozitív megerősítésüket! Sok szeretettel várjuk őket jövőre is!

 Köszönet még Illés Józsefnek a sok-sok megörökített pillanatért és a videókért!

Kincsesbánya, 2016. 03. 31.

 Türkné Nagy Mariann

 tanár